Source: http://fccnet.fi/content/fi/1/2563/FCC%20Sarja.html
Timestamp: 2017-04-25 18:29:32+00:00
Document Index: 26538037

Matched Legal Cases: ['kko ', 'kko ', 'kko ', 'kko ', '§61', '§63']

FCC Sarjasäännöt 2017 - FCC - Finnish Crosskart Challenge
EtusivuFcc
FCC Sarjasäännöt 2017Kilpailusäännöt FCC / SMLiity jäseneksiLuokatSarjan organisaatioTekniikka säännöt Mini-650Tekniikkasäännöt XtremYleistäUutisetKuljettajat
125cc85ccMiniXtrem FCCXtrem NEZKilpailut
Marttila sprintHyvinkää SprintMäntyharju SprintJurva RCVilppula CrossKauhajoki RCHyvinkään RCTulokset
Kilpailujen tuloksetSarjatilanneFCC Channel
FccFCC Sarjasäännöt 2017Kilpailusäännöt FCC / SMLiity jäseneksiLuokatSarjan organisaatioTekniikka säännöt Mini-650Tekniikkasäännöt XtremYleistä Crosskart FCC Sarjasäännöt 2017
PDF versiona tulostukseen versio 1.0
1. SARJASÄÄNNÖT. 2
1.1. Osakilpailuiden säännöt 2
1.2. FCC-sarjan organisaatio. 2
1.3. Kilpailuluokat ja arvot 2
1.4. Kilpailusäännöt 3
1.5. Lisenssit 3
1.6. Sarjaan ilmoittautuminen. 3
1.7. SM-arvo. 3
1.8. Sarjamaksut 3
1.9. Osakilpailut 4
1.10. Osakilpailuihin ilmoittautuminen ja osallistumismaksut 4
1.11. Kilpailunumerot ja sarjamainokset 5
1.12. Varikkotilat 6
1.13. Tekniset määräykset 6
1.13.1. Rengasmääräykset 6
1.13.2. Käytettävät polttoaineet 7
1.13.3. Telemetria. 7 1.13.4. Menestyspainot 7
1.13.5. Ajovarusteet 7
1.14. Palkinnot 7
1.15. Tiedotus- ja promootiotilaisuudet 8
1.16. Valokuva- ja videomateriaali sekä sarjan televisiointi 8
1.17. Lajin ja sarjan etujen valvonta. 8
2. KILPAILUN KULKU
2.1. Sarjan asiapaperit 8
2.2. Harjoitukset 8
2.3. Katsastus. 8
2.4. Ohjaajakokoukset 9
2.5. Liputustoiminta. 9
2.6. Parc fermé. 10
2.7. Tulokset 10
2.8. Vastalause. 10
1. SARJASÄÄNNÖT
2017 Crosskart FCC sarjassa ajetaan juniorluokissa Mini, 85, 125, 250 sekä Extrem luokissa. Luokilla on joko Cup-mestaruusarvo, Suomenmestaruusarvo tai Challenge mestaruusarvo.
1.1. Osakilpailuiden säännöt
Sarjan osakilpailut järjestetään AKK:n luvalla, FIA:n, Autourheilun Sääntökirjan 2017 ja Crosskart kilpailusääntöjen mukaisesti.
AKK:lla on oikeus force majeure- tai turvallisuussyistä muuttaa sarjasääntöjä ennen kautta ja sen aikana sarjan lisämääräyksillä. Muutoksista tiedotetaan kilpailijoille heidän sarja-ilmoittautumisessaan antamaansa sähköpostiosoitteeseen, osakilpailujen järjestäjille heidän ilmoittamaansa sähköpostiosoitteeseen. Lisäksi muutokset julkaistaan FCC:n kotisivuilla.
1.2. FCC-sarjan organisaatio
Puheenjohtaja: Gunnar Alm
Varapuheenjohtaja: Ilkka Suutari
Sihteeri: Jaakko Latvala
Jäsenrekisterin ylläpitäjä: Ilkka Suutari
Tekniikkatyöryhmä: Reima Tuuva, Toni Reunanen, Sami Halonen ja Petri Sääskilahti
Tiedotus, kilpailut: Gunnar Alm, Jaakko Latvala ja Heli Lahti-Saloranta
Markkinointi ja materiaalit: Finnish Crosskart Association ry
Sarjan päätoimihenkilöt
Tuomariston PJ ja osakilpailujen tuomarit hyväksyy AKK ja ne on mainittu kilpailukutsussa. Kunkin kilpailun tarvittavat aluetuomarit valitsee kilpailun operatiivinen johtaja yhteistyössä osakilpailun järjestäjän kanssa.
1.3. Kilpailuluokat ja arvot
XTREM SM (NEZ)
Luokkaan kuuluvat FIA NEZ-sääntöjen mukaiset XTREM autot.
Kuljettajien Suomenmestaruus.
XTREM NEZ
FCC Challenge mestaruus.
XTREM FCC
Luokkaan kuuluvat kansallisen luokan Speedcar autot.
Crosskart 250cc
Luokkaan kuuluvat FIA NEZ luokan mukaiset crosskartit.
Kuljettajien Cup-mestaruus.
Crosskart 125cc
Kuljettajien Cup-mestaruus. Crosskart 85cc
Crosskart Mini
Luokkaan kuuluvat FIA NEZ luokan mukaiset crosskartit. Näytösluokka.
Luokat XTREM SM ja XTREM NEZ ajetaan samoissa lähdöissä.
1.4. Kilpailusäännöt
Sarjan kilpailusäännöt luokittain on määritelty 2017 Crosskart FCC ja 2017 Crosskart SM säännöissä ja ne julkaistaan AKK:n verkkosivuilla www.autourheilu.fi.
1.5. Lisenssit
Extrem-luokissa AKK:n myöntämän kilpailijalisenssin omaavilla kilpailijoilla tulee olla lisäksi voimassaoleva JM-, endurance- tai rataleima-tutkinto. Junior luokkien Mini, 85, 125 ja 250 kuljettajille järjestetään oma koulutus kauden alussa. 1.6. Sarjaan ilmoittautuminen
Sarjaan ilmoittaudutaan AKK:n KITI-järjestelmän kautta. Sarjan osallistumismaksu tulee suorittaa FCA ry:n tilille, viitteenä käytettävä kilpailijan motorsport ID-numeroa. Ilmoittautuminen on pätevä vasta, kun sarjaan ilmoittautunut kilpailija on maksanut sarjamaksun. Sarjaan hyväksyttyjen kilpailijoiden nimet julkaistaan FCC:n nettisivuilla.
1.7. SM-arvo
Luokan SM arvo myönnetään vain luokalle, jossa on vähintään 10 hyväksyttyä kilpailijaa.
SM-pisteitä voi saada vasta ilmoittautumisen hyväksymisen jälkeisistä osakilpailuista.
1.8. Sarjamaksut
XTREM NEZ 500€
XTREM FCC 500€
250cc 400€
125cc 400€
85cc 300€
Mini 0€
Sarjamaksu ei sisällä osallistumismaksua osakilpailuihin.
1.9. Osakilpailut
Talvikilpailut
1. osakilpailu 29.1.2017 Marttila (Sprint)
2. osakilpailu 11.2.2017 Hyvinkää (Sprint)
3. osakilpailu 4.3.2017 Mäntyharju (Sprint)
Kesäkilpailut
4. osakilpailu 06.5.2017 Jurva (RC)
5. osakilpailu 21.5.2017 Vilppula (RC)
6. osakilpailu 22.7.2017 Kauhajoki (RC)
7 osakilpailu 20.8.2017 Kemora (RC)
8. osakilpailu 30.9.2017 Hyvinkää (RC)
1.10. Osakilpailuihin ilmoittautuminen ja osallistumismaksut
FCA:lla on oikeus olla hyväksymättä kilpailijaa sarjaan. Mikäli ilmoittautumista ei hyväksytä, ilmoitetaan siihen johtaneet syyt.
Sarjaan ilmoittautumalla kilpailija vahvistaa osallistuvansa sarjaan.
Erillistä ilmoittautumista sarjan osakilpailuihin ei tarvita. Sarjaan ilmoittautumalla kilpailijat ilmoittautuvat jokaiseen sarjan osakilpailuun. Mikäli kilpailija joutuu peruuttamaan jonkin osakilpailun osallistumisen, tulee se tehdä suoraan ko. kilpailun järjestäjälle sääntökirjan mukaisesti. Järjestäjällä on oikeus periä osallistumismaksun suuruinen maksu kilpailijalta joka laiminlyö peruutusilmoituksen.
Muutokset ilmoittautumiseen
Mikäli jokin sarjaan ilmoittautumisen yhteydessä annetuista tiedoista muuttuu, on asiasta tehtävä muutosilmoitus FCA:lle viipymättä.
Maksut osakilpailuun
Sarjaan ilmoittautuneet kilpailijat maksavat osallistumismaksun kilpailukutsun mukaisesti.
Osallistumismaksu sarjaan ilmoittautuneille:
XTREM NEZ 185€
XTREM FCC 185€
250cc 125€
125cc 125€
85cc 95€
Mini 95€
Osallistumismaksu sarjan ulkopuolisille:
XTREM NEZ 285€
XTREM FCC 285€
250cc 285€
125cc 180€
85cc 135€
1.11. Kilpailunumerot ja sarjamainokset
FCA myöntää kullekin kilpailijalle vuosittain kilpailunumeron, joka varataan toimistolta osoitteesta info@fccnet.fi. Vuosinumero tulee olla varattu ennen sarjaan ilmoittautumista ja se tulee ilmoittaa sarjailmoittautumisen yhteydessä. NEZ-sarjaa ajavat saavat numeron AKK:n ohjeiden mukaisesti.
Kaikki kilpailijat kiinnittävät kilpailunumeronsa itse ja pitävät ne kunnossa koko kauden ajan. Kilpailunumerot toimitetaan sarjan toimesta.
Kilpailijoiden on varattava autostaan tilat sarjan yhteistyökumppanien mainoksia sekä kilpailunumeroita varten. Myös sarjan ulkopuolisia kilpailijoita koskevat samat mainos- ja numeromääräykset.
Kilpailijan nimen pitää olla selvästi näkyvillä.
Sarjamainokset
FCA toimittaa kullekin kilpailijalle riittävän määrän sarjamainoksia. Kilpailija vastaa siitä, että nämä mainokset ovat kaikissa sarjan kilpailu- ja promootiotoimintaan liittyvissä tilaisuuksissa niille kuuluvilla paikoilla, sekä että ne ovat ehjät ja puhtaat. Sarjamainoksia ja kilpailunumeroita ei saa millään tavalla muuttaa.
Omat mainokset
Sarjan mainokset eivät estä kilpailijaa käyttämästä omia mainoksia kilpailukalustossaan, vaikka ne olisivat ristiriitaisia sarjamainosten kanssa. Kilpailijan omat mainokset eivät kuitenkaan saa häiritä sarjamainoksia.
Varikkopassit
Kukin sarjaan hyväksytty kilpailija saa kaulapassit. Passeja jaetaan kolme kappaletta / kilpailija. Kilpailija / Huoltaja on vastuussa kaikista hänen passejaan käyttävistä henkilöistä. Sanktiot
Sarjalla on oikeus määrätä kilpailijalle 500 euron sakko siinä kilpailussa, jossa kilpailija laiminlyö sarjamainoksia koskevia määräyksiä.
Työryhmällä on oikeus langettaa kilpailijalle 500 euron sakko tai periä liput takaisin, mikäli se katsoo niitä käytettävän väärin tai niitä käyttävien henkilöiden toiminnan olevan haitallista autourheilulle.
Sarjan ulkopuolinen yksittäisiin osakilpailuihin osallistuva kilpailija saa osakilpailun järjestäjältä kolme (3) sisäänpääsyranneketta. 1.12. Varikkotilat
Varikkotilan koko
Kilpailija saa tuoda varikolle yhden huoltoteltan ja yhden huoltoauton. Varikkotilan koko on enintään 8 x 10 metriä tai enintään 80 m2. Huoltoteltan etuosa on pidettävä auki koko kilpailun ajan. Poikkeavista yhdistelmistä kilpailijan on otettava ennakkoon yhteyttä osakilpailun järjestäjään.
Jokaisella kilpailijalla on oltava varikkopaikallaan helposti saatavilla vähintään yksi sääntökirjan mukaan tarkastettu 27A 144 B-C luokan 6 kg sammutin/kilpa-auto.
Jokaisen kilpa-auton alla varikkopaikalla pitää olla vähintään auton pohjapinta-alan suuruinen nesteitä läpäisemätön alusta eli suojapeite. Sääntöjen vaatima imeytysmatto tulee olla kilpailijan varikkovarusteena mahdollisen nestevuodon imeytystä varten.
Huoltoautot
Kilpailukaluston lisäksi muiden henkilöautojen tuonti varikolle on kielletty. Vain yksi huoltoauto kilpailijaa kohden varikolla sallitaan.
Nopeusrajoitus varikolla
Varikon nopeusrajoitus on 20 km/h, jonka todettu ylittäminen johtaa seuraamuksiin. Turvallisuussyistä on rullalautailu, polkupyöräily ym. toiminta kielletty varikolla. Kilpailijat voivat tutustua rataan polkupyörällä.
1.13. Tekniset määräykset
Sarjassa noudatetaan 2017 Suomen Crosskart teknisiä määräyksiä luokkien Mini, 85, 125 ja 250 osalta sekä luokassa XTREM NEZ NEZ-sarjan teknisiä määräyksiä. Nämä löytyvät AKK:n verkkosivulla www.autourheilu.fi
Luokassa XTREM FCC noudatetaan FCA:n luokalle tekemiä teknisiä sääntöjä jotka ovat verkkosivulla www.fccnet.fi
1.13.1. Rengasmääräykset
Kilpailussa on sallittua käyttää vain luokille määrättyjä renkaita.
Renkaiden lämmittäminen ja kaikenlainen kemiallinen käsittely pidon parantamiseksi on kielletty. Renkaiden määrä
XTREM FCC luokan kilpailija saa käyttää kilpailun aikana yhteensä 4 kpl renkaita. Jokaisessa renkaassa on FCA leima. Kilpailussa rikkoontuneen renkaan tilalle saa kuitenkin vaihtaa uuden pääkatsastajan suostumuksella. Vain näillä merkityillä renkailla kilpaileminen on sallittu. Muut luokat käyttävät NEZ säännön mukaisia renkaita.
Luokat käyttävät oman tekniikkasäännön mukaisia renkaita. Kilpailija saa käyttää kilpailun aikana yhteensä 4 kpl renkaita. Kilpailussa rikkoontuneen renkaan tilalle saa kuitenkin vaihtaa uuden pääkatsastajan suostumuksella.
1.13.2. Käytettävät polttoaineet
Kaikissa Crosskart luokissa saa käyttää vain voimassaolevan NEZ-säännön mukaista polttoainetta.
1.13.3. Telemetria
Kaikki datan siirto liikkuvasta kilpa-autosta tai -autoon on kielletty.
Lähetin kierrosaikojen mittaamiseksi on sallittu, kunhan se on erillinen yksikkö, eikä sitä ole mitenkään kytketty moottoriin tai moottorinohjaukseen.
Datan tallennin auton sisäpuolella on sallittu.
Viestiyhteys liikkuvasta kilpa-autosta kuljettajan ja muun tiimin välillä on kielletty.
1.13.4. Menestyspainot
FCA:lla on oikeus muuttaa perustelluista syistä kilpailija- ja / tai autokohtaisesti autojen minimipainoa kesken sarjan. Ei koske luokkia 250, 125, 85 & Mini.
1.13.5. Ajovarusteet
Sääntökirjan liite J:n kohdan XIX mukaan. HANS-niskatuen käyttö on pakollista XTREM NEZ & FCC luokissa. Muissa crosskart luokissa (250, 125, 85 & Mini) ajovarusteet NEZ säännön mukaan. 1.14. Palkinnot
Sarjapalkinnot
Kauden päätyttyä FCA palkitsee vuosittain yhteispisteiden kolme (3) parasta kilpailijaa mitalein luokittain. Palkinnon saajien on osallistuttava tilaisuuteen, poissaolo on sallittu vain hyväksytyn pakottavan syyn vuoksi.
Palkintojen jako osakilpailuissa
Palkintojen jako suoritetaan viimeiseksi ajettavan luokan jälkeen välittömästi epävirallisten tulosten perusteella. Kaikkien palkittavien kilpailijoiden on osallistuttava palkintojen jakoon.
Pukeutuminen palkintojen jaossa
Palkintokorokkeella kilpailijan on oltava pukeutunut ajohaalariin. ( sijat 1,2 ja 3) Palkintojenjakotilaisuudessa palkintokorokkeelle saavat nousta vain palkittavat kilpailijat.
Muutokset palkintoihin
Mikäli palkintojärjestykseen tulee myöhemmin muutoksia, on väärän sijoituksen mukaisen palkinnon saanut kilpailija velvoitettu toimittamaan kyseisen palkinnon / palkinnot takaisin kilpailun järjestäjälle 30 minuutin kuluessa virallisten tulosten julkaisemisesta. Mikäli virallisia tuloksia ei voida julkaista kilpailupaikalla, tulee väärän sijoituksen mukaisen palkinnon saaneen kilpailijan toimittaa kyseinen palkinto / palkinnot osakilpailun järjestäjälle 7 vrk:n kuluessa virallisten tulosten julkaisemisesta.
1.15. Tiedotus- ja promootiotilaisuudet
Kilpailija on velvollinen pyydettäessä olemaan läsnä lajiryhmän järjestämissä sarjan tiedotus- ja promootiotilaisuuksissa. Tilaisuuksia on enintään 2 / kilpailija.
1.16. Valokuva- ja videomateriaali sekä sarjan televisiointi
FCA pidättää kaikki tallennus- ja esitysoikeudet tuottamaansa valokuva- ja videomateriaaliin. FCA saa vapaasti käyttää tuottamaansa kilpailijan kilpailutoimintaan liittyvää valokuva- ja videomateriaalia.
Kilpailijan on pyydettäessä sallittava kameran asentaminen autoonsa (paino max.3 kg).
Sarjan kaikki osakilpailut televisioidaan.
Kilpailijan ja tiimin henkilökunnan vaatetuksen tulee olla edustava ja pääasiallisesti yhteneväinen.
1.17. Lajin ja sarjan etujen valvonta
Ilmoittautumalla sarjaan tai erilliseen osakilpailuun kilpailija sekä ilmoittaja sitoutuvat noudattamaan näitä sääntöjä, toimitsijoiden ohjeita kilpailupaikoilla sekä ottamaan toiminnassaan ja lausunnoissaan huomioon sarjan ja autourheilun edut.
Kilpailijoiden tulee noudattaa sääntökirjan yleisten sääntöjen §61 ja erityisesti kohdan 4 mukaisia määräyksiä mainoksissaan. Tupakkamainonta on kielletty.
Kilpailijan/ilmoittajan on huolehdittava, että tiiminsä jäsenet ja varikkotila ovat edustuskunnossa kaikissa osakilpailuissa. Tämä mm. tarkoittaa sitä, ettei alkoholia käytetä julkisesti. Sanktiona säännön rikkomisesta voidaan kilpailijalle/ilmoittajalle langettaa 500€:n sakko. Sääntökirja §63
2.1. Sarjan asiapaperit
Sarjaan ilmoittautuneen kilpailijan on esitettävä sarjan ensimmäisessä kilpailussaan kaikki tarvittavat asiapaperit ja allekirjoitettava ilmoittautumisensa ennen ensimmäistä katsastusta.
Yksittäisiin osakilpailuihin osallistuvat kilpailijat esittävät kilpailutoimistossa kaikki tarvittavat asiapaperit kilpailukohtaisesti ja allekirjoittavat ilmoittautumisensa.
2.2. Harjoitukset
Kilpailijan on ilmoittauduttava kilpailupaikalla ennen osallistumista osakilpailun vapaisiin harjoituksiin.
2.3. Katsastus
Katsastus suoritetaan Autourheilun Sääntökirjan 2017 nopeuskilpailujen sääntöjen mukaan.
Kussakin osakilpailussa katsastus osakilpailun säännöissä julkaistavan aikataulun mukaisesti.
Kilpailun loppukatsastus tapahtuu kilpailun jälkeen. Kilpailuissa suoritetaan tarvittaessa välikatsastuksia.
2.4. Ohjaajakokoukset
Ohjaajakokous kilpailupäivänä
Sarjan osakilpailuissa pidetään ohjaajakokous kilpailupäivänä ennen kilpailua. Kokouspaikan sijainti ilmoitetaan virallisella ilmoitustaululla.
Ylimääräinen ohjaajakokous
Mikäli kilpailunjärjestäjä katsoo aiheelliseksi, sillä on oikeus järjestää ylimääräisiä ohjaajakokouksia.
Ennen sarjan ensimmäistä osakilpailua pidetään kaikille sarjaan ilmoittautuneille kuljettajille pakollinen ohjaajakokous, jossa kerrataan crosskarttiin liittyviä sääntöasioita. Ajankohta ja paikka ilmoitetaan myöhemmin.
Kilpailijoiden on osallistuttava kaikkiin näihin kokouksiin. Mikäli kilpailija ei osallistu ohjaajakokoukseen ilmoitettuna aikana, joutuu hän maksamaan kilpailun järjestäjälle 100 euron sakon ja saa osallistua kyseiseen osakilpailuun vain tuomariston päätöksellä.
2.5. Liputustoiminta
Lippujärjestelmä
Kilpailuissa käytetään yksilippujärjestelmää. Tällöin ei käytetä ennakkolippua, vaan se ratavalvontapiste, jonka valvonta-alueella este on, näyttää heiluvaa lippua. Lippujen sijasta voidaan käyttää myös hyväksyttyjä valomerkinantolaitteita.
Keltainen lippu
Keltaista lippua näytettäessä on ohitus sallittu jo liputuksen aiheuttaneen esteen tai vaaratilanteen jälkeen.
Numeron näyttö
Kilpailun johdon määräämät liputukset näytetään kilpailijoille pääliputuspisteessä. Lipun yhteydessä näytetään sen kilpailijan numeroa, kenelle lippu on annettu. Liputukset ovat voimassa päätöksentekohetkestä, vaikka niitä ei ehditä kilpailijalle näyttää.
Mustavalkoinen lippu
Mustavalkoinen lippu (MV) tarkoittaa, että kilpailija on ollut osallisena tapahtumassa, jota johto tutkii. Kilpailija jatkaa lähtönsä maaliin huomioiden mahdollisesti tekemänsä virheen. Päätös asiassa julkaistaan lähdön jälkeen ja voi olla vapauttava tai jokin rangaistus.
Musta lippu (M) tarkoittaa sitä, että kilpailija on tehnyt niin suuren virheen, että hänen ajosuorituksensa hylätään kyseisestä lähdöstä. Kilpailijan on tultava pois radalta välittömästi. Tuomaristo voi antaa törkeästä rikkeestä lisärangaistuksen.
Mikäli kilpailija ei tyydy kilpailun johtajan tekemään MV- tai M-lipun päätökseen, hän voi tehdä vastalauseen viiden minuutin kuluessa lähdön maaliintulosta. Vastalause toimitetaan kilpailun johtajalle. Kilpailun tuomaristo käsittelee vastalauseen. Vastalauseen käsittelymaksu on 90€, joka palautetaan kilpailijalle jos vastalause hyväksytään. Muussa tapauksessa maksu jää järjestäjälle.
Kilpailusta sulkeminen
Mikäli kuljettaja saa kilpailussa kaksi (2) mustaa lippua, suljetaan hänet kokonaan kilpailusta. Hänen on laskettava tämän kilpailun 0 tulos sarjapisteisiin.
Tekniikkalippu
Mikäli kuljettajalle näytetään musta-oranssi tekniikkalippua (MO), tulee hänen ajaa pysäköintivarikolle seuraavan kerran varikolle poistumistien kohdalle tullessaan.
2.6. Parc fermé
Jokaisen kilpailun jälkeen kilpailijat siirtävät autonsa parc ferme´ alueelle järjestäjän ohjeiden mukaisesti. Kilpailijat eivät saa kajota autoonsa ilman järjestäjän lupaa ja heidän tulee poistua alueelta välittömästi. Autosta saadaan poistaa transponderi ja mahdollinen kamera vain pääkatsastajan luvalla ja valvonnassa. Mekaanikot tai muut tiimin jäsenet saavat tulla parc fermé alueelle vain sarjan pääkatsastajan luvalla.
2.7. Tulokset
Viralliset tulokset julkaistaan välittömästi niiden tultua hyväksytyiksi kunkin kilpailun ilmoitustaululla, jonka sijainti ilmoitetaan kilpailun ohjeissa. Mikäli virallisia tuloksia ei pystytä julkaisemaan kilpailupaikalla, julkaistaan ne sarjan internet-sivuilla heti niiden tultua hyväksytyiksi.
2.8. Vastalause
Vastalauseaika on 15 minuuttia kilpailutapahtumasta, kanssakilpailijan toiminnasta tai johdon tekemästä päätöksestä. Poikkeuksena on viiden (5) minuutin vastalauseaika MV/M-lipun saamisesta lähdössä. Vastalauseen käsittelymaksu on 90€, joka palautetaan kilpailijalle jos vastalause hyväksytään. Muussa tapauksessa maksu jää järjestäjälle.
FCC & sosiaalinen media
Osallistu keskusteluun ja tutustu muihin lajin harrastajiin helposti Facebookin avustuksella. FCC:n löydät Facebookista klikkaamalla tähän.
« Sivun alkuun
Sarjan organisaatio
Tekniikkasäännöt
Kuljettajaprofiilit
Sarjaan ilmoittautuneet
FCC Channel
Etsi FCCnetistä
Copyrights © 2012 Finnish Crosskart Challenge
Toteutus: webStage © 2012 Online Solutions